**DĖL ATSTOVO DELEGAVIMO Į ROKIŠKIO KRAŠTO MUZIEJAUS TARYBĄ**

2024 m. sausio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 35 punktu, Lietuvos Respublikos muziejų įstatymo 16 straipsnio 5 dalimi ir atsižvelgdama į Rokiškio krašto muziejaus direktoriaus 2024 m. sausio 3 d. raštą Nr. SD-2, Rokiškio rajono savivaldybės taryba n u s p r e n d ž i a:

1. Deleguoti Rokiškio rajono savivaldybės tarybos narį/ę į Rokiškio krašto muziejaus tarybą 2024–2026 m. kadencijai.

2. Pripažinti netekusiais galios:

2.1. Rokiškio rajono savivaldybės tarybos 2017 m. kovo 31 d. sprendimo Nr. TS-70 „Dėl Rokiškio rajono savivaldybės tarybos nario delegavimo į Rokiškio krašto muziejaus tarybą“;

2.2. Rokiškio rajono savivaldybės tarybos 2020 m. gruodžio 23 d. sprendimą Nr. TS-313 „Dėl Rokiškio krašto muziejaus tarybos sudėties ir darbo reglamento patvirtinimo“ su visais pakeitimais ir papildymais.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

**SPRENDIMO PROJEKTO**

**DĖL ATSTOVO DELEGAVIMO Į ROKIŠKIO KRAŠTO MUZIEJAUS TARYBĄ**

**AIŠKINAMASIS RAŠTAS**

2024 m. sausio 25 d.

Projekto rengėjas – Rokiškio rajono savivaldybės administracijos Komunikacijos ir kultūros skyriaus vedėja Irena Matelienė.

Pranešėjas komitetų ir Tarybos posėdžiuose – Rokiškio rajono savivaldybės administracijos Komunikacijos ir kultūros skyriaus vedėja Irena Matelienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Deleguoti Rokiškio rajono savivaldybės tarybos narį/ę į Rokiškio krašto muziejaus tarybą naujai 2024–2026 m. kadencijai ir pripažinti netekusiais galios Rokiškio rajono savivaldybės tarybos priimtus sprendimus, susijusius su anksčiau į šią tarybą deleguotais atstovais. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Vadovaujantis Lietuvos Respublikos muziejų įstatymo 16 straipsnio 1 dalimi, savivaldybės muziejuje privalo veikti kolegialus patariamasis organas – muziejaus taryba, o 5 dalimi – Ne mažiau kaip trečdalis muziejaus tarybos narių turi būti tame muziejuje nedirbantys ekspertai. Į muziejaus tarybos sudėtį įtraukiamas muziejaus savininko teises ir pareigas įgyvendinančios institucijos ar mero deleguotas atstovas.  Rokiškio rajono savivaldybės tarybos 2023 m. lapkričio 30 d. sprendimu Nr. TS-324 patvirtintų Rokiškio krašto muziejaus nuostatų 44 punktas numato, kad „Muziejuje veikia kolegiali patariamojo balso teisę turinti muziejaus taryba, svarstanti ir tvirtinanti muziejaus strateginius tikslus, metinius veiklos planus bei ataskaitas, teikianti pasiūlymus dėl muziejaus veiklos valdymo, organizavimo ir kitų klausimų, susijusių su Muziejaus funkcijų įgyvendinimu ir padedanti muziejaus vadovui užtikrinti efektyvų muziejaus valdymą. Muziejaus tarybą sudaro 7 nariai, kurių ne mažiau kaip 4 yra išorės ekspertai. Muziejaus tarybai negali vadovauti įstaigos vadovas, kuris yra šios tarybos narys. Muziejaus tarybos reglamentą ir sudėtį 3 metų kadencijai tvirtina Muziejaus direktorius.“ |
| 3. | Laukiami rezultatai | Rokiškio rajono savivaldybės tarybos narys/ė dalyvaus kolegialaus patariamojo organo veikloje, sieks užtikrinti efektyvią muziejaus veiklą.  Nebeaktualūs Rokiškio rajono savivaldybės tarybos sprendimai bus pripažinti netekusiais galios. |
| 4. | Lėšų poreikis ir šaltiniai | Sprendimui įgyvendinti lėšų nereikės. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas antikorupciniu požiūriu yra nevertintinas. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Nėra |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |